ครูหมวกแดงแม่สะเรียง เคียงข้างประชาชน ช่วยเกษตรกรเก็บเกี่ยวซื้อผลผลิตทางการเกษตร
ชุดสื่อเทคโนโลยีสารสนเทศที่ 32 (ฉก.ปจว.ศปก.นสศ.) นำกำลังพลจิตอาสา ลงพื้นที่ให้การช่วยเหลือด้านแรงงานในการเก็บเกี่ยวผลผลิตทางการเกษตร (แตงกวา) พร้อมทั้งได้รับซื้อผลผลิตบางส่วนเพื่อนำมาประกอบเป็นอาหารให้กับกำลังพลภายในชุดฯ ณ สวนเกษตร นางอารุณ ชื่นดวง ตำบลบ้านกาศ อำเภอแม่สะเรียง จังหวัดแม่ฮ่องสอน เพื่อช่วยเหลือบรรเทาความเดือดร้อนและเป็นการลดภาระการขนย้าย ลดปัญหาพืชผลทางการเกษตรล้นตลาดราคาตกต่ำ ในห้วงการแพร่ระบาดของโรคโควิด-19 นางอารุณ ชื่นดวง เกษตรกร กล่าวชื่นชมและขอบคุณกำลังพลที่มาช่วยเก็บแตงกวา   ซึ่งที่ผ่านมาตนต้องเก็บคนเดียวทำให้ใช้เวลานาน ไม่ทันส่งตลาด ครั้งนี้สามารถส่งขายที่ตลาดได้ทัน